stanford-oval/wikipedia huggingface dataset:
Eino Krohn

Eino Leopold Krohn (8. helmikuuta 1902 Helsinki – 18. helmikuuta 1987 Helsinki) oli suomalainen kirjallisuudentutkija sekä kirjallisuustieteen ja estetiikan professori Turun yliopistossa. Hänen isänsä oli vuori-insinööri Leopold Edward (Leo) Krohn (1871–1948), ja hänen veljiään olivat filosofi Sven Krohn ja kuvataiteilija Alf Krohn. Eino Krohnin lapsista tunnettuja ovat näyttelijä Heidi Krohn ja kirjailijat Aarni Krohn ja Tiina Krohn (ent. Kaila).
Krohn edusti Suomessa fenomenologian ensimmäistä aaltoa 1920-luvulla. Hänet nimitettiin Kirjallisuudentutkijain Seuran kunniajäseneksi vuonna 1962.  Krohn oli vuodesta 1920 teosofisen järjestön Ruusu-Ristin jäsen ja toimi siellä useissa tehtävissä, muun muassa sen aikakauslehden päätoimittajana. Hän johti Ruusu-Ristin kirjallisuusseuraa viiden vuosikymmenen ajan ja oli Ruusu-Ristin vt. johtaja vuosina 1982–1983.
Krohn on haudattu Hietaniemen hautausmaalle.
Teoksia

Hiljainen piiri (1927)
Esteettisen kulttuurin ja kasvatuksen peruskysymyksiä.  (Sivistys ja tiede 110)  Helsinki:  WSOY, 1939.
Draaman estetiikka (1946)
Henkisen kulttuurimme kohtalo.  (Aikamme kulttuuri 7)  Jyväskylä:  [s.n.], 1948.
Surmaava Eros: Aino Kallaksen kirjailijankuva.  Helsingissä:  Otava, 1953.
Esteettinen maailma.  (2. korjattu painos 1965)  Helsinki:  Otava, 1955.
Esteettisen kulttuurin ja kasvatuksen peruskysymyksiä.  (2. korjattu painos)  Helsinki:  WSOY, 1955.
Eros ja Narkissos: Johdatus romanttiseen aatevirtaukseen.  Helsingissä:  Otava, 1956.
Mitä on romantiikka – klassisuus – tyylirealismi – ekspressionismi – draama – etiikka (epiikka) jne.  Helsinki:  Otava, 1958.
Kaksi lukittua lipasta: Tutkielmia kirjallisuuden ja estetiikan alueilta.  Porvoo:  WSOY, 1961.
Käännekohtia: Esseitä ja tutkielmia.  Porvoo Helsinki:  WSOY, 1967.
Aiheesta muualla

' Eino Krohn : Missä lontoolaiset hengittävät, Helsingin Sanomat Viikkoliite, 04.08.1929, nro 31, s. 1, Kansalliskirjaston digitaaliset aineistot
Elonleikkuukone

Parihevosten vetämä elonkorjuukone.
Traktorivetoinen elonkorjuukone.
Elonleikkuukone (myös elonkorjuukone tai elokone) oli hevos- ja myöhemmin traktorivetoinen maatalouskone, jota käytettiin viljankorjuuseen ennen nykyaikaisten leikkuupuimurien yleistymistä. Elonleikkuukoneessa oli samanlainen edestakaisin liikkuva terä kuin hevosvetoisessa niittokoneessa sekä koneellisesti pyörivät haravat ja leikkuupöytä, joiden avulla leikattu vilja siirrettiin pois koneen ajolinjalta ja koottiin samalla kooltaan lyhdettä vastaaviin kasoihin.
Aiheesta muualla

Kuvia tai muita tiedostoja aiheesta Elonleikkuukone Wikimedia Commonsissa
Diego Garcia

| Diego Garcia |
| --- | --- |
 Diego Garcia satelliittikuvassa
  
Maantiede
Saariryhmä:  Chagossaaret
Merialue:  Intian valtameri
Pinta-ala:  30 km²
Valtio
Valtio:  Yhdistynyt kuningaskunta
Alue:  Brittiläinen Intian valtameren alue
Väestö
Väkiluku:  4 000
Infobox OKNimi-testi OK: 
Diego Garcia on 44 neliökilometrin kokoinen atolli Intian valtameren keskellä, noin 1 600 kilometriä Intian eteläkärjestä etelään. Se on suurin Chagossaarten 52 saaresta. Hallinnollisesti se kuuluu Britannialle, tarkemmin sanottuna Brittiläiseen Intian valtameren alueeseen. Saari toimii Yhdysvaltojen sotilastukikohtana. Atollia peittää nykyään trooppinen kasvisto, aiemmista kopra- ja kookosviljelmistä on vielä kuitenkin jonkin verran jälkiä. Saari on noin 60 kilometriä pitkä, ja sen leveys vaihtelee parista sadasta metristä pariin kilometriin. Korkein kohta on noin seitsemän metriä merenpinnan yläpuolella. Atollin keskellä oleva laguuni on 20 kilometriä pitkä, 9 kilometriä leveä ja noin 20–30 metriä syvä vesialue. Alueen koralliriutat rajoittavat laivaliikennettä, joten osa laguunista on ruopattu syvemmäksi. Laguunissa esiintyy trooppisia kalalajeja.
Ilmasto

Vuotuinen sademäärä on keskimäärin 2 600 mm, ja sateisin kausi on loka-helmikuussa. Vähäsateisin kuukausi, 105 mm, on elokuu. Alueen lämpötila on päivällä yleensä +30 °C:n paikkeilla, illalla ja yöllä se laskee noin +20 °C:een. Ilmankosteus on korkea ympäri vuoden, mutta tuulenpuuskat avomereltä pitävät olosuhteet suhteellisen mukavina. Diego Garcia kuuluu trooppisten pyörremyrskyjen vaaravyöhykkeeseen. Ympäröivä topografia on matalaa eikä siten muodosta kattavaa tuulensuojaa. Saari on silti saanut olla suhteellisen rauhassa pyörremyrskyiltä 1960-luvulta asti. Vuosina 1970–2000 tuulennopeudet pysyivät myrskyjen aikana enintään 75 km tunnissa.selvennä
Saari ja saarella sijaitseva tukikohta säilyivät vahingoittumattomina vuoden 2004 tsunamista. Huoltohenkilöstö raportoi vain normaalissa aallokossa pieniä muutoksia. Saarta suojasi pääosin atollin itäpuolella oleva 650 kilometrin pituinen ja paikoin 5 000 metrin syvyinen Chagosin hautavajoama. Hautavajoaman syvyys ja sen jyrkkyys saaren rantaan verrattuna hidastivat tsunamin kykyä koota voimiansa ennen itse atollia. Lisäksi aallon iskuvoimaa vaimensivat paljon paikalliset vedenalaiset koralliriutat. 30. marraskuuta 1983 magnitudin 7,7–7,9 maanjäristys 55 kilometriä saaresta luoteeseen synnytti pienen tsunamin, joka aiheutti 1,5 metrin nousun aallokossa laguunissa ja vaurioitti osaa rakennuksista, laitureista ja kiitotiestä.
Politiikka

Ihmisoikeusjärjestöjen mukaan sotilastukikohtaa käytetään yhtenä Yhdysvaltojen kiistanalaisista ”salaisista vankiloista”. Britannian ulkoministerinä 2001–2006 toiminut Jack Straw totesi, että Yhdysvaltain viranomaiset vakuuttivat hänelle toistuvasti, ettei saarta käytetty välilaskupaikkana eikä sinne siirretty vankeja.
Strateginen merkitys

Kylmän sodan aikana Yhdysvallat halusi välttämättä perustaa sotilastukikohdan Intian valtameren alueelle. Diego Garcian sijainti Neuvostoliiton mahdollisen liittolaisen Intian lähistöllä korosti saaren strategista merkitystä Yhdysvaltojen silmissä. Yhdysvaltojen sotilastoimet saarella ovat aiheuttaneet kitkaa sen ja Intian välillä. Intia on toistuvasti vaatinut tukikohdan lakkauttamista. Kylmän sodan jälkeen maiden väliset suhteet ovat kuitenkin parantuneet huomattavasti. Diego Garcialla järjestettiin 2001 ja 2004 useita Yhdysvaltojen ja Intian laivastojen yhteisiä harjoituksia.
Populaarikulttuuri

2500-luvulle sijoittuvassa tietokonepelissä Halo 2 Diego Garcialta laukaistiin isku maapallon ulkopuolisten muukalaisten hyökkäystä vastaan.
Aiheesta muualla

Kuvia tai muita tiedostoja aiheesta Diego Garcia Wikimedia Commonsissa
Diego Garcia, Camp Justice (englanniksi)
Diego Garcian kartta ja sijainti
Elsa Björkman-Goldschmidt

| Elsa Björkman-Goldschmidt |
| --- | --- |
 Kuva noin vuodelta 1940.
Henkilötiedot
Koko nimi:  Elsa Andrea Elisabeth Björkman-Goldschmidt
Syntynyt: 16. huhtikuuta 1888 Linköping, Ruotsi
Kuollut: 6. huhtikuuta 1982 (93 vuotta) Tukholma, Ruotsi
Kansalaisuus:  ruotsalainen
Ammatti:  kirjailija
Puoliso:  Waldemar Goldschmidt
Kirjailija
Salanimi: Mélange
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Elsa Andrea Elisabeth Björkman-Goldschmidt (16. huhtikuuta 1888 Linköping – 6. huhtikuuta 1982 Tukholma) oli ruotsalainen opettaja, kuvataiteilija ja kirjailija, joka työskenteli vapaaehtoisena sairaanhoitajana Punaisen Ristin palveluksessa ensimmäisen maailmansodan aikaisilla ja vallankumouksen jälkeisillä vankileireillä Venäjällä ja kirjoitti kokemuksistaan muistelmia. Hän laati myös elämäkerran lapsuudenystävästään Elsa Brändströmistä. Vuosina 1950–1978 hän oli Samfundet De Nion jäsen. Björkman-Goldschmidt oli myös mukana Fogelstadin ryhmän toiminnassa luennoitsijana.
Björkman-Goldschmidt tapasi tulevan miehensä Waldemar Goldschmidtin moskovalaisessa sairaalassa, jossa tämä toimi kirurgina. Pari asui vuosina 1919–1938 Wienissä, missä Björkman-Goldschmidt jatkoi vapaaehtoistyötään paikallisen Punaisen Ristin palveluksessa ja työskenteli myös toimittajana. Hänen pakinoitaan julkaistiin Dagens Nyheterissä salanimellä Mélange. Vuonna 1938 pariskunta pakeni natseja Tukholmaan – molemmilla oli juutalaista taustaa. Toisen maailmansodan aikana Björkman-Goldschmidt oli mukana Suomea avustavassa toiminnassa ja auttoi Ruotsiin saapuvia pakolaisia. Sodan jälkeen hän palasi Wieniin, jossa hän toimi Pelastakaa Lapset -järjestön palveluksessa.
Björkman-Goldschmidt kuoli vuonna 1982 ja hänet on haudattu Norra begravningsplatseniin.
Biografia

Elsa Brändström (1932)
Det var i Wien (1944)
Donaurapsodi (1945)
Elsa Brändströms liv och gärning i sammandrag (1945)
Harriet Löwenhjelm (1947)
Wien vaknar (1949)
Jag begär efterlysning (1951)
Fogelstad: berättelsen om en skola (1956, toim.)
Följ med till Wien (1959)
Jag minns det som igår (1962)
Vad sedan hände (1964)
Den värld jag mött (1967)
Vägen till Villagatan (1976)
Aiheesta muualla

Kuvia tai muita tiedostoja aiheesta Elsa Björkman-Goldschmidt Wikimedia Commonsissa
Den Harrow

| Den Harrow |
| --- | --- |

Tiedot
Toiminnassa:  1983–
Tyylilaji:  Italodisko
Kotipaikka:   Italia
Laulukieli:  englanti
Jäsenet:  Stefano Zandri  
Entiset jäsenet:  Roberto Turatti   Miki Chieregato   Anthony James   Tom Hooker   Silver Pozzoli   Chuck Rolando  
Levy-yhtiö:  muun muassa Baby Records  
Infobox OKNimi-testi OK: 
Den Harrow on italialainen italodisko-musiikkiprojekti, jossa esiintyjänä toimii Stefano Zandri (s. 4. kesäkuuta 1962). Hän oli suosittu 1980-luvulla, jolloin Den Harrow -nimellä tehtiin useita hittejä, kuten "Don't Break My Heart", "Bad Boy", "Catch the Fox" ja "Future Brain". Projektin panivat alulle tuottajat Roberto Turatti ja Miki Chieregato.
Stefano Zandri ei kuitenkaan 1980-luvulla itse laulanut omia kappaleitaan, vaan hän oli ainoastaan hahmo, joka huulisynkkasi varsinaisten laulajien äänen. Aluksi Chuck Rolandon ääntä käytettiin kappaleissa "To Meet Me" ja "Taste of Love". Myöhemmin Silver Pozzoli valittiin laulamaan kappale "Mad Desire". Suurimman osan kappaleista, mukaan lukien hittibiisin "Don't Break My Heart", lauloi kuitenkin Tom Hooker. Tätä ei kuitenkaan aikoinaan yleisölle kerrottu minkä lisäksi Zandrin valehdeltiin olevan amerikkalaissyntyinen ja sukunimeltään Carry. Ensimmäinen kappale, jolla hän itse lauloi, oli vuonna 1991 julkaistu "Ocean".
Stefanon ura alkoi, kun Roberto Turatti, joka tuohon aikaan oli DJ "American Disaster" yökerhossa Milanossa, huomasi hänen kykynsä. Turatti ja Miki Chieregato ryhtyivät hänen tuottajikseen, ja hänestä päätettiin tehdä tähti. Samaan aikaan myös tuleva nimi valittiin, joka oli väännös italian kielen rahaa tarkoittavasta sanasta denaro.
1990-luvulla Turatin ja Chieregaton sijaan Den Harrowille uutta musiikkia tuotti muun muassa Mauro Farina ja aikansa trendejä seuraten musiikki vaihtui italodiskosta eurodanceksi.
Diskografia > Albumit

1985 Overpower
1987 Day by Day
1988 Lies (julkaistu samana vuonna myös nimellä Born to Love)
1995 I, Den
1999 Back from the Future
Diskografia > Singlet

1983 To Meet Me
1983 A Taste of Love
1984 Mad Desire
1985 Future Brain
1985 Bad Boy
1985 Charleston
1985 Overpower
1986 Catch the Fox (Caccia alla Volpe)
1987 Don't Break My Heart
1987 Tell Me Why
1987 Day by Day
1987 Energy Rain
1988 Born to Love
1988 My Time / You Have a Way
1988 You Have a Way
1988 Lies / I Wanna Go
1989 Holiday Night
1989 Take Me Back
1991 Ocean
1992 All I Want Is You
1992 Real Big Love
1993 Take Me
1993 You and the Sunshine
1994 The Universe of Love
1995 I Need a Lover
1995 Tomorrow Is Another Day
1996 I Feel You
1999 Go Away
2000 Future Brain 2000
2000 Don't Break My Heart 2000
2006 Push Push
Aiheesta muualla

http://www.eurodancehits.com/italodanceartists/denharrow.html
Lx

Lx tarkoittaa seuraavia:
luksi, tunnus lx, valaistusvoimakkuuden yksikkö
Luxemburg, siviililentokoneiden kansallisuustunnus LX, valtio tai muu maantieteellinen alue
Swiss International Air Lines, IATA-koodi LX, lentoyhtiö
60, roomalaisin numeroin LX, lukusana.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lx”, voi hakea sivunnimihaulla, laajalla sivunnimihaulla tai tekstihaulla.
Enzio Reuter

Enzio Reuter.
Enzio Rafael Reuter (30. maaliskuuta 1867 Turku – 11. helmikuuta 1951 Helsinki) oli suomenruotsalainen eläintieteilijä ja professori Helsingin yliopistossa 1910–1935.
Reuter tutki perhosten sukulaisuussuhteita sekä solun rakennetta. Hän teki myös tutkimusta punkeista. Reuter valmistui filosofian tohtoriksi vuonna 1897.
Enzio Reuterin vanhemmat olivat rehtori Edvin Titus Feodor Reuter ja Aline Procopé. Hänen veljiään olivat professorit Odo Morannal Reuter ja Julio Nathaniel Reuter sekä agronomi Arno Reuter. Enzio Reuterin poika oli kielitieteilijä Ole Reuter.
Aiheesta muualla

Autio, Veli-Matti: / Reuter, Enzio (1867–1951). Kansallisbiografia-verkkojulkaisu (maksullinen).  9.10.2006. Helsinki:  Suomalaisen Kirjallisuuden Seura.
Reuter, Enzio hakuteoksessa Uppslagsverket Finland (2012). (ruotsiksi)
Erik King

Erik King vuonna 2013.
Erik King (s. Washington, Yhdysvallat) on yhdysvaltalainen näyttelijä, joka tunnetaan parhaiten James Doakesin roolista televisiosarjasta Dexter (2006–2007). Hän on esiintynyt myös monissa muissa sarjoissa, kuten Enkelin kosketuksessa (1997–2001), Kylmässä ringissä (2000–2001), Poliisipäällikkö Mannionissa (2001), CSI: Miamissa (2002) ja Siskoni on noidassa (2003).
Aiheesta muualla

Kuvia tai muita tiedostoja aiheesta Erik King Wikimedia Commonsissa
Erik King Internet Movie Databasessa. (englanniksi)
Lwówekin piirikunta

Lwówekin piirikunta (puol. powiat lwówecki) on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 45 925. Piirikunta on jaettu viiteen maalaiskuntaan, jotka ovat Gryfów Śląski, Lubomierz, Lwówek Śląski, Mirsk sekä Wleń ja niissä on kylien lisäksi yhteensä viisi kaupunkia; Gryfów Śląski, Lubomierz, hallintokeskus Lwówek Śląski, Mirsk sekä Wleń.
Lwówekin piirikunnan työttömyysaste oli vuoden 2018 lopussa 10,9 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Lwówekin piirikunnassa arvioitiin olevan 45 925 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 48 019 ja sen ennakoidaan vuoteen 2050 mennessä pienenevän 35 361 asukkaaseen. Alle 18-vuotiaiden arvioitiin vuoden 2019 lopussa muodostaneen 16,3 prosenttia piirikunnan väestöstä, työikäisten 61 prosenttia ja eläkeikäisten 22,7 prosenttia väestön keski-iän ollessa 42,7 vuotta. Elävänä syntyneiden määrä oli vuonna 2019 yhteensä 336 lasta.
Luumupääaratti

| Luumupääaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Siniaratit Pionus
Laji::  tumultuosus
Kaksiosainen nimi
 Pionus tumultuosus  (Tschudi), 1844 
Katso myös
   Luumupääaratti Wikispeciesissä   Luumupääaratti Commonsissa 
Infobox OKNimi-testi OKIUCN-testi OK: 
Luumupääaratti (Pionus tumultuosus) on eteläamerikkalainen papukaija. Sen elinympäristö ulottuu Venezuelan länsisosista Kolumbian keski- ja eteläosien kautta Ecuadoriin, Peruun ja Boliviaan. Siitä tunnetaan kaksi alalajia. Lajin holotyypin kuvaili Johann Jakob von Tschudi Perusta 1844.
Didis Lutumba-Pitah

| Henkilötiedot |
| --- | --- | --- | --- |
Koko nimi: Didis Lutumba-Pitah
Syntymäaika: 13.11.1998
Syntymäpaikka: Helsinki, Suomi
Pelipaikka: Laitahyökkääjä
Pituus: 170 cm
Junioriseurat
{{{juniorivuodet1}}}: Pallokerho-35 U19   Honka U19
Seurat
| Vuodet | Seura | Ottelut (Maalit) | Ottelut (Maalit) |
| 2015   2016–2017   2019   2021   2022   2023 | Honka   Klubi-04   Kajaani   RoPS   HIFK   Hegelmann | 0? 00(0) 39 0(11) 16 00(0) 27 00(1) 19 00(1) 34 00(2) | 0? 00(0) 39 0(11) 16 00(0) 27 00(1) 19 00(1) 34 00(2) |
 Seurajoukkueuran tilastot kattavat vain kansalliset sarjat, päivitetty Malline:Data.
Didis Lutumba-Pitah (Didis Lutumba-Pitah ; syntynyt 13. marraskuuta 1998 ) – on suomalainen jalkapalloilija, joka edustaa Hegelmann FC:tä.
Ura

Lutumba-Pitah on edustanut useita seuroja Suomessa: Helsingin "PK-35" ja Espoon "Honka" nuorisojoukkueissa.
Myöhemmin hän on myös edustanut "Klubi 04", "Kajaani", Rovaniemen RoPS ja HIFK:ta.
Vuodesta 2023 tammikuusta lähtien hän on edustanut "Hegelmann"-seuraa.
4. maaliskuuta 2023 teki debyyttinsä A-liigan ottelussa DFK Dainavaa vastaan. "Hegelmann"-seura voitti kilpailijansa tuloksella 3:0.  Lutumba-Pitah antoi kaksi maaliin johtanutta syöttöä.
28. huhtikuuta 2023 Hän teki ensimmisen maalinsa A-lyga ottelussa Marijampoleen "Sūduvaa" vastaan. Kaunasin "Hegelmann"-seura murskasi vastustajat tuloksella 6:0.
Tilastot

| Kausi | Seura | Ottelut | Maalit |
| --- | --- | --- | --- |
| 2023 | FC Hegelmann | 34 | 2 |
Linkit

alyga.lt verkkosivuilla
Jalkapallorata
VÄLITYS
SOFASCORE
Maailmanlaajuinen urheiluarkisto
lietuvosfutbolas.lt
Transfermarkt
Luettelo Pohjanmaan aluevaltuutetuista

| Pohjanmaan aluevaltuusto |
| --- | --- |
 
Tyyppi
Tyyppi:  yksikamarinen
Johto
Puheenjohtaja:  Mikko Ollikainen (r.)
1. varapuheenjohtaja:  Kim Berg (sd.)
2. varapuheenjohtaja:  Joakim Strand (r.)
3. varapuheenjohtaja:  Marko Heinonen (kok.)
4. varapuheenjohtaja:  Johanna Borg (r.)
Kokoonpano
Edustajia:  59
Puolueet:       RKP (32)       SDP (8)       Kokoomus (6)       PS (5)       KD (4)       Keskusta (2)       Vasemmisto (1)       Vihreä liitto (1) 
Vaalit
Viimeisimmät vaalit:  23. tammikuuta 2022
Seuraavat henkilöt ovat toimineet Pohjanmaan hyvinvointialueen aluevaltuutettuina:
Vaalikausi 2022-2025

Pohjanmaan aluevaltuustossa on valtuustokaudella 2022–2025 59 paikkaa.
| --- | --- |
 Suomen ruotsalainen kansanpuolue Joakim Strand  Mikko Ollikainen  Johanna Borg  Hans-Erik Lindqvist  Rainer Bystedt  Carola Lithén  Kenth Vikström  Mia West  Steven Frostdahl  Johanna Holmäng  Patrick Ragnäs (2022–2023) Gun Granlund (2023–)  Nina Brännkärr-Friberg  Anne Salovaara-Kero  Sari Somppi  Johanna Juthborg  Gun Kaptens  Annica Haldin  Joacim Sandbacka  Mikael Gädda  Gösta Willman  Katarina Näs  Ann-Britt Backull  Kim Yli-Pelkola  Niclas Sjöskog  Maria Tokou  Maria Palm  Jenni Ingo  Gunilla Jusslin  Karl-Gustav Svedjebäck  Åsa-Britt Forth-Snellman  Ramieza Mahdi  Johan Kullas :  Suomen Sosialidemokraattinen Puolue Kim Berg  Matias Mäkynen  Mervi Rantala  Arja Miettinen  Sari Ala-Heikkilä  Maria Tolppanen  Jorma Kivimäki  Peter Sjökvist Kansallinen Kokoomus Marko Heinonen  Tommi Mäki  Henrik Huhta  Petri Pihlajaniemi  Kai Luoma  Antti Tuomela Perussuomalaiset Helinä Sipinen  Anne Rintamäki (2022–2023) Tero Frondelius (2023–)  Päivi Karppi  Jukka Mäkynen  Asko Salminen Suomen Kristillisdemokraatit Peter Östman  Martin Byggmästar  David Pettersson  Andreas Hjulfors Suomen Keskusta Minna Niemi  Pasi Keskinen Muut Lotta Alhonnoro (Vihr.)  Harri Moisio (Vas.)
Lyydia (Raamattu)

Pyhä Lyydia Purpuraria (m.kreik. Λυδία, Lydia; lat. Lydia Thyatirensis, Lydia Purpuraria) oli kreikkalainen pyhimys, kauppanainen ja Euroopan ensimmäinen tunnettu kristitty. Hän otti kasteen kuultuaan apostoli Paavalin opetusta. Lyydia asui ensimmäisellä vuosisadalla Vähän-Aasian Thyateirassa, joka oli kuuluisa värjäystöistään ja josta hän sai nimensä ”Purpuraria”, joka tarkoittaa purppuranmyyjää. Hänen juhlapäiväänsä vietetään 20. toukokuuta, 27. maaliskuuta, 25. kesäkuuta, 27. tammikuuta, 25. lokakuuta ja 3. elokuuta. Lyydia on vaatteiden värjääjien suojeluspyhimys.
Lyydia mainitaan kahdesti Raamatun Apostolien teoissa. Hänen taustastaan ja kasteestaan kerrotaan näin:
»Meitä kuuntelemassa oli myös muuan Lyydia, jumalaapelkäävä nainen, joka oli kotoisin Tyatirasta ja kävi kauppaa purppurakankailla. Herra avasi hänen sydämensä ottamaan vastaan sen mitä Paavali puhui, ja hänet ja hänen perhekuntansa kastettiin. Hän sanoi sitten meille: »Jos kerran pidätte minua Herraan uskovana, tulkaa kotiini ja jääkää vieraikseni.» Hän vaatimalla vaati meitä tulemaan.»
Lvivske

Lvivske 1715
Lvivske (ukr. Львівське) on ukrainalainen olut, jota munkit valmistivat jo vuonna 1715. Nykyisin olutta valmistaa Slavutytš, joka on osa Carlsbergia.
AC Nielsenin tutkimuksen mukaan vuonna 2013 Lvivsken markkinaosuus Ukrainassa oli 12,4 %.
Aiheesta muualla

Lvivske – virallinen sivusto (ukrainaksi)
Lvivsken historiaa (ukrainaksi)
Luonnonsuojelualue

Luonnonsuojelu
Lainsäädäntö
Ramsarin kosteikkosopimus 1971
Euroopan talousyhteisö 1979–1992
Euroopan yhteisö 1992–
lintudirektiivin I liite
luontodirektiivin II, III, IV ja IV (a) liite
Suomen luonnonsuojelulainsäädäntö
erämaalaki
koskiensuojelulaki
luonnonsuojelulaki
lehtojensuojeluasetus
Suomen luonnonsuojeluohjelmat
Ympäristöhallinto
Ympäristöministeriö
Suomen ympäristökeskus
Ympäristöjärjestöjä
BirdLife International
Euroopan eläintarha- ja akvaariojärjestö
Greenpeace
Luonto-Liitto
Kansainvälinen luonnonsuojeluliitto
Suomen luonnonsuojeluliitto
WWF
Luonnonsuojelualueet
luonnonpuistot
kansallispuistot
Natura 2000 -alueet (ml. Ramsar-alueet)
Teemasivu
Luonnonsuojelualueen merkki Letonniemessä Oulussa.
Luonnonsuojelualue on alue, jonka käyttöä on rajoitettu, koska tarkoitus on turvata luonnon monimuotoisuutta. Luonnonsuojelualue voi olla luonnonpuisto, puisto tai muu alue. Luonnonsuojelualueiden erityiset säännöt ja rajoitukset varmistavat tiettyjen eliölajien ja koko puiston säilymisen, kuten esimerkiksi tarkasti merkityt kulkureitit tai polut sekä usein myös pyöräilykielto alueella.
Luonnonsuojelualueiden rajoitukset vaihtelevat suuresti eri maissa. Esimerkiksi Afrikassa on riistansuojelualueita (game reserve) joissa myös metsästys on sallittua tietyin rajoituksin. Pohjoismaissa kansallispuistot ovat valtion maata, luonnonreservaatit voivat olla yksityismaallakin. Alueita luodaan paitsi luontoarvojen, myös virkistyskäytön turvaamiseksi. Englannissa kansallispuistot ovat hyvin laajoja, niihin voi sisältyä kokonaisia kyliä, ja kauneusarvot ja virkistys ovat niissä pääosassa.
Luonnonsuojelualueiden käyttörajoitukset voivat vaihdella. Rajoitukset mainitaan erikseen alueen rauhoituspäätöksessä. Joillakin luonnonsuojelualueilla esimerkiksi koiran ulkoiluttaminen kytkettynä on sallittua niillä poluilla ja alueilla, joilla liikkuminen on muutenkin sallittua. Toisaalta joillakin luonnonsuojelualueilla koiran ulkoiluttaminen kytkettynäkin on kiellettyä.
Suomen luonnonsuojelulaki (20.12. 1996/1096) määrittää Suomessa luonnonsuojelualueiksi luonnonpuistot, kansallispuistot ja muut luonnonsuojelualueet, joihin kuuluvat esimerkiksi soidensuojelualueet. Näistä luonnonpuistoissa on tiukimmat rajoitukset. Lisäksi Suomessa on nimetty 156 valtakunnallisesti arvokasta maisema-aluetta. Maisema-alue on kansallispuistoa lievempi suojelun muoto.
Aiheesta muualla

Ympäristökeskus
Metsähallitus
Luonnonsuojeluliitto
Luettelo Suomen nimisuojatuista elintarvikkeista

Suomalaisista elintarvikkeista seuraavat tuotteet on rekisteröity Euroopan unionin nimisuojajärjestelmään:
| Elintarvike | Tuotelaji | Suojaustyyppi | Tuotantoalue | Rekisteröintipäivä | Hakemus ja määrittely |
| --- | --- | --- | --- | --- | --- |
| Puruveden muikku | kala | SMM | Puruvesi | 6.12.2013 | 18.5.2013 |
| Kainuun rönttönen | leivonnainen | SMM | Kainuu | 12.11.2008 | 20.3.2008 |
| Kitkan viisas (muikku) | kala | SAN | Kemjoen ja Koutajoen vesistöt  Kuusamossa ja Posiolla | 15.3.2012 | 11.5.2012 |
| Lapin Poron kylmäsavuliha | lihavalmiste | SAN | Suomen poronhoitoalue | 29.4.2011 | 20.8.2010 |
| Lapin Poron kuivaliha | lihavalmiste | SAN | Suomen poronhoitoalue | 29.10.2010 | 19.2.2010 |
| Lapin Poron liha | liha | SAN | Suomen poronhoitoalue | 6.5.2009 | 25.1.2008 |
| Lapin Puikula (peruna) | kasvi | SAN | Lapin maakunta | 24.1.1997 | 3.7.1995 |
| Karjalanpiirakka | leivonnainen | APT | Itä-Suomi ym. | 20.2.2003 | 27.4.2002 |
| Kalakukko | leivonnainen | APT | Savo ja Karjala ym. | 16.7.2002 | 21.8.2001 |
| Sahti | olut | APT | Häme ja Satakunta ym. | 9.2.2002 | 26.4.2001 |
Määritelmiä

Nimisuojatyypit ovat:
SAN, suojattu alkuperänimitys
SMM, suojattu maantieteellinen merkintä
APT, aito perinteinen tuote.